హైదరాబాద్: కాంగ్రెస్ అధ్యక్షురాలు సోనియాగాంధీ కుమార్తె  ప్రియాంకా గాంధీ వాద్రా శనివారంనాడు అనూహ్యంగా హైదరాబాద్ వచ్చారు. తన కుమారుడు రైహన్ వాద్రా కంటికి గాయం కావడంతో ఆతని చికిత్స కోసం భర్త రాబర్ట్ వాద్రాతో కలిసి వచ్చారు. అయితే ఆమె హైదరాబాద్ వస్తున్న విషయంపై కాంగ్రెస్ నేతలెవరకీ ముందస్తు సమాచారం లేదు. గాంధీ కుటుంబానికి చెందిన వీఐపీ అయినందున 'జడ్' కేటగిరీ సెక్యూరిటీ ఉండటంతో ముందుగానే హైదరాబాద్ పోలీసులకు ఆమె రాక గురించిన సమాచారం అందింది. దీంతో రాజీవ్ గాంధీ ఇంటర్నేషనల్ ఎయిర్పోర్ట్కు ఆమె ప్రత్యేక విమానంలో వచ్చినప్పటి నుంచి పోలీసులు భారీ భద్రత చేపట్టారు. బంజారాహిల్స్లోని ఎల్వీప్రసాద్  చుట్టుపక్కల కూడా భద్రతను అప్రమత్తం చేశారు. అయితే తెలంగాణ ప్రాంత కాంగ్రెస్ నేతలెవరికీ ఆమె రాక గురించిన సమాచారం లేకపోవడంతో వారు ఎయిర్పోర్ట్కు వెళ్లలేదు. ఉదయం 10.30 గంటల ప్రాంతంలో ఎల్వీ ప్రసాద్ ఆసుపత్రికి వచ్చి సాయంత్రం తిరిగి ఢిల్లీకి పయనమయ్యారు. గతవారం స్కూలులో ఆటలాడుతుండగా క్రికెట్ బాల్ వచ్చి రైహన్ కంటికి తగిలింది. గాయం తీవ్రతను బట్టి తొలుత న్యూఢిల్లీలోని ఎయిమ్స్లో చికిత్స అందించారు. సెకెండ్ ఒపీనియన్ కోసం ఎల్వీ ప్రసాద్ ఆసుపత్రికి ఎయిమ్స్ వైద్యులు రిఫర్ చేశారు. కాగా, ప్రియాంక హైదరాబాద్ వచ్చిన విషయం ఓ గంట తర్వాత టీపీసీసీ చీఫ్ కెప్టెన్ ఉత్తమ్ కుమార్ రెడ్డికి తెలిసింది. ఆసుపత్రికి వెళ్లి ప్రియాంక ఫ్యామిలీ సభ్యులను కలుసుకోవాలని ఆయన అనుకున్నప్పటికీ...రైహన్కు చికిత్స జరుగుతున్నందున మరోసారి కలుద్దామని ప్రియాంక ఫ్యామిలీ సూచించినట్టు తెలుస్తోంది.
hyderabad: congress adhyakshuraalu soniyagandhi kumarte  prianka gaandhi wadra sanivaaramnaadu anoohyamgaa hyderabad vachaaru. tana kumarudu raihan wadra kantiki gaayam kaavadamtho aatani chikitsa kosam bharta rabert vaadraatoe kalisi vachaaru. ayithe aame hyderabad vastunna vishayampai congress nethalevarakee mundastu samacharam ledu. gaandhi kutumbaaniki chendina vip ayinanduna 'jad' ketagiri security undatamtho mundugaane hyderabad polisulaku aame raaka gurinchina samacharam andindi. deentho rajiv gaandhi international airportku aame pratyeka vimaanamlo vachinappati nunchi poliisulu bhari bhadrata chepattaru. banjarahilsloni elveeprasad  chuttupakkala kuudaa bhadratanu apramattam chesaru. ayithe telamgaana praanta congress nethalevariki aame raaka gurinchina samacharam lekapovadamto vaaru airportku vellaledu. udayam 10.30 gantala praantamlo elvy prasad aasupatriki vachi saayantram tirigi dhilleeki payanamayyaru. gatavaaram schoolulo aatalaadutundagaa cricket bal vachi raihan kantiki tagilindi. gaayam teevratanu batti toluta newdhilleeloni aimslo chikitsa andinchaaru. seckend opinian kosam elvy prasad aasupatriki aims vaidyulu refer chesaru. kaga, priyaanka hyderabad vachina vishayam oo ganta tarvaata tpcc cheef kepten uttam kumar reddiki telisindi. aasupatriki velli priyaanka famili sabhyulanu kalusukovalani aayana anukunnappatiki...raihanku chikitsa jarugutunnanduna marosari kaluddamani priyaanka famili suuchimchinattu telustondi.